Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: az országos népszavazásról és népi kezdeményezésrõl szóló 1998. évi III. törvény 13. § (1) bekezdésében foglalt
Paragraph Index: 1725

az országos népszavazásról és népi kezdeményezésrõl szóló 1998. évi III. törvény 13. § (1) bekezdésében foglalt egyértelmûség követelményének. Az OVB utalt arra, hogy a népszavazásra bocsátott kérdésnek megválaszolhatónak kell lennie, annak pedig az az egyik feltétele, hogy a kérdés világos és kizárólag egyféleképpen értelmezhetõ legyen. Az OVB határozata továbbá arra is rámutat, hogy a kérdés egyértelmûségének megállapításakor azt is vizsgálni kell, hogy a népszavazás eredménye alapján az Országgyûlés – az akkor hatályban lévõ jogszabályok szerint – el tudja-e dönteni, hogy terheli-e jogalkotási kötelezettség, és ha igen, milyen jogalkotásra köteles. Az OVB álláspontja szerint a kérdés nem egyértelmû, egyfajta közvélemény kutatásra irányul, arra, hogy a beadványozó véleményével egyetértenek-e a választópolgárok, azonban nem állapítható meg belõle, hogy egy esetleges eredményes népszavazást követõen a jogalkotó milyen tartalmú jogszabály megalkotására lenne köteles.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes